Magnús Ásgeir Elísson , bóndi á Stóru-Ásgeirsá , skammt frá Hvammstanga , bjargaði í dag hryssunni Freyju sem eins og sjá má , hafði orðið undir fannfergi . Ekkert sást nema snoppan á henni . Magnús segist í samtali við Fréttablaðið vona að hrossið braggist . Magnús birtir myndir af björgunarstörfunum á Facebook síðunni sinni . Þar segir hann frá því að hann hafi farið í gær að vitja að hrossum í vonsku veðri og komið að tíu hrossum í snjó sem byrjað var að fenna yfir . Þeim hafi verið bjargað . Það var svo í morgun sem Magnús varð var við snopuna á hestinum Freyju . Með hjálp nágranna sinna tókst að moka Freyju upp úr skaflinum en eins og sjá má var ekki um hægðarverk að ræða . „ Hún er að ná sér , “ segir Magnús . „ Þetta var bara tilviljun , ég labbaði bara beint að henni , “ segir hann en lítið sem ekkert sást af hestinum . „ Þetta var sennilega eini staðurinn sem þau hefðu getað leitað á . Ég vona bara að hún hafi þetta af sér . “